கேள்வி: யாக்கை (திரைப்படம்) - நடிகர்கள் பற்றி நீங்கள் என்ன அறிந்துள்ளீர்கள்?
பதில்: கிருஷ்ணா குலசேகரன் - கதிர் சுவாதி ரெட்டி - கவிதா பிரகாஷ் ராஜ் - சகாயம் ராதாரவி - கிருஷ்ணமூர்த்தி குரு சோமசுந்தரம் - ஶ்ரீ ராம் எம். எசு. பாஸ்கர் - கதிரின் தந்தை ஜி. மாரிமுத்து - கவிதாவின் தந்தை மயில்சாமி (நடிகர்) சிங்கம்புலி அரி கிருஷ்ணன் - நூர்
கேள்வி: யாக்கை (திரைப்படம்) - தயாரிப்பு என்பது என்ன?
பதில்: 2013 ஆம் ஆண்டில் குழந்தை வேலப்பன் மற்றும் கிருஷ்ணா குலசேகரன் ஆகியோர் இடயம் என்ற பெயரில் புதிய திரைப்படம் ஒன்றை தயாரிப்பதாக அறிவித்தனர். அவர்கள் இதயம் (திரைப்படம்) என்ற பெயரில் 1991 ஆம் ஆண்டு வெளிவந்த திரைப்படத்தின் தயாரிப்பாளர்களிடமிருந்து தலைப்பு உரிமையை வாங்கியிருந்தனர். பிரகாஷ் ராஜ் காவல் அதிகாரியாகவும், சுவாதி ரெட்டி கதாநாயகியாகவும் ஆறு நாட்கள் படப்பிடிப்புகள் நடந்த பின் 2014 ஆம் ஆண்டு நவம்பரில் திரைப்படத்தின் தலைப்பை யாக்கை என்று மாற்றுவதாக தெரிவித்தனர். கிருஷ்ணா குலசேகரன் மற்றும் சுவாதி ரெட்டி இணைந்து நடித்த மற்றுமொரு திரைப்படமான யட்சன் (திரைப்படம்) (2015) நிறைவடையும் வரை படப்பிடிப்பு நிறுத்தப்பட்டது. 2016 ஆம் ஆண்டில் படப்பிடிப்பு மேலும் முன்னேறியது. திரைப்படத்தின் எதிர்மறையான கதாபாத்திரத்திற்காக குரு சோமசுந்தரம் இணைந்தார். படப்பிடிப்புகள் பிரதானமாக சென்னை முழுவதும் கல்லூரி வளாகங்களில் நடைபெற்றன. அதே சமயம் கோவை, உதகமண்டலம் மற்றும் கோத்தகிரி ஆகிய இடங்களிலும் காட்சிகள் படமாக்கப்பட்டன. 2016 ஆம் ஆண்டின் சூலையில் தயாரிப்பின் இறுதி கட்ட வேலைகள் நடந்தன. கிருஷ்ணா ஒரே நாளில் அவர் நடித்த காட்சிகளுக்கு டப்பிங் செய்தார்.
கேள்வி: யாக்கை (திரைப்படம்) - ஒலிப்பதிவு பற்றி விளக்கவும்.
பதில்: யாக்கை திரைப்படத்தின் இசைத்தொகுப்பு வெளியிடப்படுவதற்கு முன்னர் திரைப்படத்தின் இரண்டு பாடல்கள் படத்தினை விளம்பரப் படுத்தும் நோக்கில் வெளியிடப்பட்டன. யுவன் சங்கர் ராஜா பாடிய "நீ" என்ற பாடல் 2016 ஆம் ஆண்டில் காதலர் தினத்தை முன்னிட்டு வெளியிடப்பட்டது. அதே நேரத்தில் தனுஷ் (நடிகர்) பாடிய "சொல்லித் தொலையேன் மா" என்ற மற்றொரு பாடல் 2016 ஆம் ஆண்டு சூலை மாதம் வெளியிடப்பட்டது. இத்திரைப்படத்தில் நான்கு பாடல்கள் இடம் பெற்றிருந்தன.